CELEX: 32009R0677
Language: lv
Date: 2009-07-27 00:00:00
Title: Komisijas Regula (EK) Nr. 677/2009 ( 2009. gada 27. jūlijs ), ar ko izsludina konkursu par ievedmuitas nodokļa samazinājumu, ko piemēro, importējot Portugālē kukurūzu no trešām valstīm

28.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 196/7
            
         
      KOMISIJAS REGULA (EK) Nr. 677/2009
   (2009. gada 27. jūlijs),
   ar ko izsludina konkursu par ievedmuitas nodokļa samazinājumu, ko piemēro, importējot Portugālē kukurūzu no trešām valstīm
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. pantu saistībā ar tās 4. pantu,
   tā kā:
   
               (1)
            
            
               Ievērojot Kopienas starptautiskās saistības daudzpusējo tirdzniecības sarunu Urugvajas kārtas (2) satvarā, Kopiena ir apņēmusies Portugālē importēt noteiktu kukurūzas daudzumu.
            
         
               (2)
            
            
               Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (3), ir paredzēti īpaši noteikumi konkursu organizēšanai.
            
         
               (3)
            
            
               Ņemot vērā tirgus apstākļus Portugālē, ir vēlams izsludināt konkursu par kukurūzas ievedmuitas nodokļa samazinājumu, lai tādējādi pilnībā izmantotu importa kvotu.
            
         
               (4)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   1.   Ar šo izsludina konkursu par Regulas (EK) Nr. 1234/2007 136. pantā minētā nodokļa samazinājumu attiecībā uz Portugālē importēto kukurūzu.
   2.   Piemēro Regulas (EK) Nr. 1296/2008 noteikumus.
   2. pants
   Konkurss ir spēkā līdz 2009. gada 17. decembrim. Konkursa laikā tiek organizētas vairākas konkursa kārtas, kurām piedāvājumu iesniegšanas datumi ir noteikti konkursa paziņojumā.
   3. pants
   Saskaņā ar šo konkursu izdotās importa licences ir derīgas piecdesmit dienas no to izdošanas dienas Regulas (EK) Nr. 1296/2008 11. panta 4. punkta nozīmē.
   4. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 27. jūlijā
      
         
            Komisijas vārdā –
         
            Komisijas locekle
         
         Mariann FISCHER BOEL
         
      
   
   
      (1)  OV L 299, 16.11.2007., 1. lpp.
   
      (2)  OV L 336, 23.12.1994., 22. lpp.
   
      (3)  OV L 340, 19.12.2008., 57. lpp.